《二十六日大风寄贡甫》
宋代·刘敞

雨止天大风，草木皆怒号。居人不得寐，起见星月高。

鸟兽群悲鸣，空虚如波涛。行子今安至，怆怆我心劳。

山川幸非远，岁月亦未滔。自伤下泽车，不及乡里豪。

衮衮随飞蓬，悲歌击长刀。丈夫寒如此，何愧儿女曹。

无由托飞云，更寄身上袍。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。